Чудо Печка – “ÇÜDASI” | İlkin Manafov\nBu yaxında Marketinq AİR təlimlərinin birində brend strateqiyalar haqqında söhbət edirdik. İştirakçılardan biri brend identifikasiyaya çox gözəl bir tərif verdi: “Brend identifikasiya dedikdə brend menecerin yaratmaq istədiyi obrazlar başa düşülür”. Mən bu təriflə tam razıyam, lakin bir məsələyə diqqət etmək vacibdir. Brend identifikasiyanın, brend mövqeylənmə ilə fərqi ondan ibarətdir ki, identifikasiya brend menecerinin düşüncəsi və ya hədəfi, brend mövqeylənmə isə bunun əsasında müştərinin qəbul etdiyidir.\nNəzəriyyəçi “dostlarımız” qeyd edir ki, brend identifikasiya maksimum daimi və ardıcıl olmalıdır. Məsələn Volvo – daim etibarlılıq, Crest (bizim ölkələrdə Blend-a-Med) kariyesdən mübarizə, Coca-Cola sərinləşdirici içki (emosional tərzdə xoşbəxtlik), Starbucks xoş söhbətlər edilən yer, İkea munasib qiymətli ev əşyaları və s.. Brendin identifikasiyası olmadan heç bir uzunmüddətli inkişafdan söhbət gedə bilməz, çünki brend menecer hara getdiyini bilməsə, heç vaxt çatmaq istədiyi yerə çata bilməyəcək, güclü brend yaratmaq mümkün olmayacaq.\nÇüdo Peçka Azərbaycan bazarında ilk və ən uğurlu brendinq nümünələrindən biri edi. Brendin əsasında rus adət ənənəsi dayanırdı və bütün marketinq elemetləri (addan tutmuş, satıcıların geyiminə qədər) əsas identifikasiyaya uyğun edi. Mənim ilk açılan Çudo Peçka mağazası yadıma düşür (8 mkr.) hər şey son dərəcə sistemli və düzgün. Bütün mağazada olan konsepsiya Çudo Peçkanın “rus peçkasının” gətirdiyini hiss etdirirdi.\nSonra Çudo Peçka öz identifikasiyasını yeni mağazalarda bir-bir uyğulayırdı və əlbətdə ki, çox uğurlu. Mən bu yerdə Çudo Peçkanın o vaxt ki, Marketinq Direktoru olan Teymur müəllimin əməyini xüsusi qeyd etmək istəyirəm. Həqiqətəndə Teymur müəllimin brendinq bilikləri və kreativliyi brendi ciddi inkişaf etdirirdi. Sonra… sonra problemlər başladı!\nÇudo Peçka öz identifikasiyasını unudub yeni-yeni yemeklərin dalınca düşməyə başladı… tezliklə rus peçkasında biz dönər, lavaş, şəkər bura, paxlava və s. məhsullar gördük. “Qoca nənələr” kətə bişirməsi isə brendinqin “yas” mərasiminə bənzəyirdi! Brend heç kimə “YOX” demirdi… və bu brendin əsas identifikasiyası olan rus mətbəxi məntiqini tam öldürmüşdü. Düşünün ki, hər açılan mağazanın (kafenin) bir konsepti var edi və bu konseptsizliyə gətirirdi.\nTəbii ki, brendin identifikasiyasına hətta satıcıların görünüşü belə təsir edirdi, əgər ilk açılan vaxtlarda Teymur müəllim hər bir satıcının götürülməsi prosesini brend idarəetmə elementi kimi standartlaşdıra bilmişdisə, sonrakı kadrlar brendin əsas mahiyyətini başa düşmürdü… və Çudo Peçka özünün “Peçka”sını itirməyə başladı.\nDostlar mən bügün brendin maliyyə göstəriciləri barədə xəbərim yoxdur, lakin əminəm ki, istər rentabellik, istərsədə satış rəqəmləri cəhətdən vəziyyətləri yaxşı deyil. Halbu ki, “Çudo Peçka” Azərbaycanda ən güclü və perspektivli brendlərdən biri edi. Mən çox inanıram ki, brend özünü rebrendinqini edib köhnə simasını qaytaracaq və “Çudo Peçka”nı qəbirdə olan brend kimi görməyəcəyik.\nYOX DEMƏK LAZIMDIR!\nBrendin mövgeylənməsi – YENİ düşüncələr\nPrevious PostVarlı süfrənin pişiyi & Kasıb süfrənin şiri\nNext PostAzərsuna bunu yaraşdırmadım…\nРизвана Махмудова 2012/12/07 at 05:21\t - Reply\nTeymur Mammadov 2012/12/12 at 07:00\t - Reply\nDashgin Mursaliyev 2013/03/25 at 18:14\t - Reply\nMashallah Allah mehriban etsin\nSafar Aslanov 2013/01/16 at 10:05\t - Reply\nİlkin müəllim bu yazınıza təsadüfən rastladım.Bu günlərdə bu barədə düşünürdüm. Təbii ki sizin kimi elmi-əsaslı ifadə etmək mənim üçün bir qədər çətindir.Lakin Firkirlərimizin üst-üstə düşməsini görmək çox sevindiricidir.


Erdoğan: «Paralel qurumların pul yığmasına icazə verməyəcəyik»\n2021, 15 Aprel, Cümə axşamı, Bakı vaxtı 07:03\n«Azərbaycanda paralel məsələsini müzakirə etdik. Bu paralel qurumların pul yığmasına icazə verməyəcəyik».\nBunu aprelin 8-də Türkiyənin baş naziri Receb Tayyip Erdoğan rəhbəri olduğu Ədalət və İnkişaf Partiyasının qrup toplantısında bildirib.\nErdoğan bu günkü çıxışında Fetullah Gülenin din adamı deyil, holdinq rəhbəri kimi fəaliyyət göstərdiyini də bildirib.\nBir müddət əvvəl yerli media Erdoğanın Bakıya səfəri zamanı Azərbaycanda nurçularla əlaqəsi olan şəxslərin siyahısını təqdim etməsi haqda məlumat yaymışdı.\n«Atlas» Araşdırmalar Mərkəzinin rəhbəri Elxan Şahinoğlu deyir ki, Erdoğanın Bakıda paralel dövlətlə bağlı Azərbaycan hakimiyyəti ilə müzakirə aparması haqqında partiyasının qrup toplantısında danışmasının bir mesaj anlamı da var.\n«Həm Azərbaycan, həm də Türkiyə ictimaiyyətinə mesaj göndərir ki, bu məsələni Bakıda müzakirə edib. İndi Azərbaycan hakimiyyətindən addımlar gözləyir. Erdoğan əslində elə Bakıda olarkən topu Azərbaycan hakimiyyətinin meydanına atmışdı və bunu bu günkü qrup toplantısında bir daha xatırlatdı. Erdoğanın bu günkü çıxışından da o nəticə hasil olur ki, yığılan pulların necə və hara xərcləndiyi bəlli deyil. Bunun Azərbaycan üçün təhlükə olacağına eyham vurur. Məncə indi Ankara Azərbaycan hakimiyyətindən cavab addımı gözləyir. Əgər siyahı verilibsə, böyük ehtimalla belə siyahı verilib, siyahıda yəqin ki, adlar və şirkətlər var».\nElxan Şahinoğlu:Top Azərbaycanın meydanındadır\n«CAMAAT MƏKTƏBLƏRİ»NİN AQİBƏTİ\nAprelin 4-də Bakıda keçirilən brifinqdə Türkiyənin baş naziri «camaat məktəbləri kimi tanınan türk məktəblərinin Azərbaycandakı fəaliyyəti ilə bağlı cənab Əliyevdən hər hansı bir istəyiniz oldumu» sualına «təbii ki, ölkələrimizdə hər hansı bir sıxıntı varsa və bu sıxıntı ölkələrimizi həqiqətən narahat edirsə, bunları da aramızda ayrıcı müzakirə edirik» cavabı vermişdi.\nR.T.Erdoğan və İ. Əliyev\nİlham Əliyev isə öz növbəsində «həmin məktəblərlə bağlı fikriniz nədir. Türk mətbuatında «Gülen camaatı»nın Azərbaycandakı fəaliyyəti ilə bağlı bəzi xəbərlər çıxdı, bəzi yüksək səviyyəli bürokratların vəzifədən azad edildiyi şəkildə. «Camaat»ın fəaliyyəti ilə bağlı sizin fikriniz nədir» sualına, İlham Əliyev «biz əlaqələrimizə zərrə qədər zərər verə biləcək hər hansı bir addımı qəbul etmirik, imkan vermirik və verməyəcəyik» cavabını vermişdi.\nErdoğan və İlham Əliyevdən «nurçular»ı soruşdular\nErdogan Konstitusiya məhkəməsinin qərarına tabe olur, ancaq razı deyil


03 Sentyabr 2021 - Cümə 10:02 132 nəfər oxuyub\nCOVİD-19-a yoluxmuş şəxslərin həkimə gec müraciət etməsi və ev şəraitində yalnış müalicə alması gənclər arasında ölüm hallarının artmasına səbəb olur.\n"Xəbər365" xəbər verir ki, bu sözləri TƏBİB-in əməkdaşı Nəzrin Mustafayeva bildirib.\nOnun sözlərinə görə, həkim təyinatı olmadan evdə yalnış müalicə üsullarından, dərman preparatlarından istifadə olunması xəstələrin vəziyyətinin ağırlaşmasına və bəzən ölüm halı ilə nəticələnməsinə səbəb olur.\nKütləvi tədbirlərin keçirilməsinə icazə verilməsi sıx təmasların sayının artmasına və virusun sürətlə yayılmasına səbəb olur.\nBu barədə TƏBİB İdarə heyəti yanında Elmi-Tibbi Komitənin sədri Akif Qurbanov bildirir ki, COVİD-19-un Delta ştammının yoluxuculuq qabiliyyəti daha sürətli olduğundan təmaslar artdıqca əhali arasında yoluxma hallarının artması gözləniləndir.\nMütəxəssislər pandemiyanın sona çatmasını əhalinin 75 faizinin vaksinasiya olunmasından və COVİD-19-a yoluxma hesabına immunitet qazanmasından sonra olmasını proqnozlaşdırır.\nQeyd edək ki, əhalinin 27 faizi hər iki doza vaksinasiyada iştirak edib.Rəsmi rəqəmlərə əsasən isə bu günədək 425.000-ə yaxın şəxs koronavirusa yoluxub.\nKoronavirusun, yanlış, müalicəsi, ölümə, səbəb, olur,


Mühərrik yağı necə seçilməlidi? - Azərbaycan informasiya portalı\nMühərrik yağı necə seçilməlidi?\nAvtomobil üçün hansl yağdan istifadə edilməyini necə bilmək olar?\nsoruşub 10 Fevral - anonim Avtomobil bölməsində\nAvtomobillərin mühərrikinə tökmək üçün müxtəlif növ yağlar olsada mütəxəsislər düzgün seçilməyən yağın maşın mühərrikinə ziyan olduğunu bildirirlər. 15/40, 10/40 0/30 və s. yağın hansı temperaturunda istifadə edilməsi ilə bərabər yağın tərkibinində bildirir.\n20/50 daha qatı yağ sayılır, 15/40 onnan biraz incə axıntılığı onnan biraz yaxşı, 10/40 yarımsintetikaya onnan birazda duru, keçdikcə 5/40 tamsintetitka yağları, 5/30 və yaxudda 0/30, 0/40 daha incə daha keyfiyyətli yağlar hesab olunur. Mütəxəsislər müasir avtomobillərdə əsasən sintetik yağların istifadəsini tövsiyə edir. Nisbətən ili köhnə olan avtomobillər isə daha qatı olan yağlardan istifadə edtməlidi. Yeni mühərriklərə əsasən 0/40, 0/30 vəyaxudda maksimumda 5/40istifadə etmək lazımdı. 100min keçmişlərə Avro 4dən yuxarı olanlaranə qədər çox getsədə 10/40 aşağı mineral yağ tökmək qəti qadağandır.\nZavod tərəfindən hansı mühərrik yağın məsləhət edilməsini bilmək üçün isə sürücülər avtomobilin kitabcasına baxıb ordan öyrənə bilərlər. Həmçinin bir çox avtomobillərin mühərrikinin yağ qapağındada yazılır hasnı yağı zavod məsləhət.


Avropa İnsan Hüquqları Məhkəməsi Ermənistan hökumətindən izahat tələb edib - AZƏRTAC – Azərbaycan Dövlət İnformasiya Agentliyi\nAZƏRTAC erməni KİV-lərinə istinadla xəbər verir ki, bu barədə sahibkarın vəkilləri məlumat veriblər. Onların sözlərinə görə, həkim konsiliumu Mayrapetyanın müalicəsinin Ermənistanda mümkün olmadığı barədə rəy verib və onun xarici ölkələrin birinə aparılmasını tövsiyə edib. Pasportu istintaq orqanları tərəfindən alınan sahibkarın vəkillərinin müraciətinə mənfi cavab verilib. Avropa İnsan Hüquqları Məhkəməsinin Ermənistan prokurorluğuna göndərdiyi sorğu da cavabsız qalıb.\nErmənistanın N2 televiziya kanalının sahibi S.Mayrapetyan Yerevan məhkəməsinin qərarı ilə 62 min dollar girov müqabilində ev dustaqlığına buraxılıb, lakin onun pasportu qaytarılmayıb. Sahibkar rüşvətə vasitəçilikdə ittiham olunur.\nAZERTAG.AZ :Avropa İnsan Hüquqları Məhkəməsi Ermənistan hökumətindən izahat tələb edib\nABŞ dövlət katibi: İŞİD-in 99 faizi məhv edilib


Kipr millisinin baş məşqçisi: “Maraqlı qrupa düşdük” | Report.az\nKipr millisinin baş məşqçisi: “Maraqlı qrupa düşdük” “Bir neçə gün sonra Lüksemburqla yoldaşlıq oyununda üz-üzə gələcəyik və rəqibin gücünü görəcəyik”.\n3 Mart , 2020 22:50\n“Bir neçə gün sonra Lüksemburqla yoldaşlıq oyununda üz-üzə gələcəyik və rəqibin gücünü görəcəyik”.\n“Report”un məlumatına görə, bu sözləri Kipr millisinin baş məşqçisi Yohan Valem yerli mətbuata açıqlamasında UEFA Millətlər Liqasının püşkatmasının nəticəsini dəyərləndirərkən deyib.\nBelçikalı mütəxəssis bildirib ki, Azərbaycan, Lüksemburq və Monteneqro seçmələri ilə birlikdə mübarizə aparacaqları qrup haqqında nikbin düşünür:\n“Çox maraqlı qrupa düşdük. Qarşıda yoldaşlıq oyunları var. Həm öz oyunumuzu, həm də rəqiblərimizi analiz edə biləcəyik. Bizim üçün iş indi başlayır. Sentyabr ayına qədər keçirəcəyimiz 4 yoldaşlıq matçından maksimum yararlanacağıq ki, oyunlara qədər tam hazır olaq”.


Əqiq daş- Dəqiq daş | Bilirsinizmi? | Kayzen\n28 dekabr 2014, 16:08\nQiymətli daşların ən dəyərlilərindən biri də qədim yunanların “aqatos” adlandırdıqları əqiqdir. Yunanca mənası “xoşbəxtlik” deməkdir. Bəzi mənbələrə görə isə daşın adı ilk dəfə tapıldığı Siciliya adasındakı Axates çayından götürülüb\nBu daş öz enerjisi ilə özünüzü pis hiss etiyiniz və stress keçirdiyiniz anlarda sizə nikbinlik bəxş edir. Ətrafınızdakı insanların neqativ aurasından təsirlənənlərə də müsbət təsir edir.\nUğurun simvolu olan bu daş cəsarətsiz insanların özünə olan inamını artırır. Xüsusən də işgüzar insanların bu daşı üzük formasında və ya cibdə gəzdirmələri faydalıdır.\nQırmızımtıl-narıncı rəngli əqiq fiziki canlılığı artırır, tənbəlliyi aradan qaldırır.\nMavi rəngli əqiq nəzərə qarşı təsirlidir. Həmçinin ünsiyyət problemi yaşayanların, insanlar qarşısında danışmaqda çətinlik çəkənlərin “dilini açır”, həyəcanı aradan qaldırır.\nYosun rəngli əqiq xoşbəxtlik hissi bəxş edir, narıncı ümidsizliyi aradan qaldırır, sarı həyat sevgisi verir, qara rəngdə olanı isə qərarlılıq bildirir.\nƏqiq hələ qədimdən kimyagərlərin və türkəçarə ilə məşğul olanların diqqətini cəlb edib. Həmin dövrlərdə əqiqin “sağlamlıq və uzun ömürlülük daşı” olduğu düşünülürdü.\nTarix boyunca əqiq daşlarından hazırlanmış möhür, düymə və üzüklər çox məşhur olub. Ondan bəzək və tilsim əşyaları, bıçaq tiyələri də hazırlanıb. Əqiq mineralından göz muncuğu hazırlayıb uşaqların biləyinə, sinəsinə bağlayırdılar. Onun uşaqları bədnəzərdən, göz dəyməsindən xilas etdiyini düşünürdülər. İntibah dövründə isə İtaliyada sənətkarlar əqiqdən talisman kimi istifadə edirdilər.\nƏqiq həm də məşhur bəzək daşlarından hesab olunur. Tarixən aristokratlar əqiqin parlaq rəngli növlərindən hazırlanmış zinət əşyaları taxıblar. Maddi imkanı aşağı olanlar isə aşağı keyfiyyətli əqiq daşlarından istifadə edirdilər.\nHələ Orta əsrlərdə toz halına salınmış əqiq daşı su ilə qarışdırılaraq ilan və əqrəb sancmaları zamanı yaranın üzərinə çəkilirdi. Həm o zamanlar, həm də müasir dövrdə əqiq ən şəfalı daşlardan hesab olunur. Litoterapevtlər iddia edirlər ki, əqiq bir çox xəstəliklərlə mübarizə aparmaq gücünə sahibdir. Yetər ki, onu düzgün istifadə edəsən. Məsələn, uzun sürən öskürək və boğaz ağrısı zamanı onu muncuq, müxtəlif diş xəstəliklərində isə sırğa kimi taxmaq lazımdır.\nPodaqra və oynaq xəstəlikləri zamanı əqiq daşlı bilərziklər taxmaq məsləhətdir. Ürək xəstəliklərindən əziyyət çəkənlər bu daşdan olan üzükləri sol əlin adsız barmağına, əsəb xəstəliyi olanlar, yuxusuzluğa məruz qalanlar, səbəbsiz qorxu, narahatlıq hissi keçirənlər isə sağ əlin orta barmağına taxsalar, yaxşı olar. Əqiq broşlar isə astma, sətəlcəm, bronxitdən xilas olmağa kömək edir. Həmçinin əqiq daşının rənginin də xüsusi əhəmiyyəti var. Qırmızı rəngli əqiq ürək, mavi rəngli olan isə qalxanvari vəzi nahiyəsini qoruyur.\nƏqiqin şüanı dəfetmə xüsusiyyəti kompyuter istifadəçilərinə çox xeyirli ola bilər. Qaraciyərə, gözə xeyirlidir. Əqiq fiziki və ruhi yorğunluğu, stressi aradan qaldırır, onu gəzdirən şəxsi təhlükələrdən qoruyur, mühitə uyğunsuzluğunu aradan qaldırır. Əqiq həm qadınlarda, həm də kişilərdə cinsi funksiyanı yaxşılaşdırır. Osteoxondroz zamanı ağrını götürür, ürək-damar sisteminin işini normallaşdırır. Dəri infeksiyalarında və problemli dərilərin müalicəsində faydalıdır. Hamiləlik zamanı həm ananın, həm də körpənin sağlamlığı üçün xeyirli olduğundan gələcək anaların bu daşdan istifadə etməsi məsləhətdir.


“Asan İmza” mükafata layiq görülüb - BBN.az\n“Asan İmza” mükafata layiq görülüb\n7-9 mart 2017-ci il tarixlərində Brayton şəhərində qlobal mobGov World Summit konfransı keçirilib. Bu konfrans ənənəvi olaraq mobil dövlət xidmətlərinin tətbiqi ilə bağlı son dövrlərin nailiyyətlərinin, həmçinin çağrışlarının müzakirəsi və mübadiləsi üçün ənənəvi olaraq mobil sənayenin peşəkarlarını, dövlət sektorunun nüməyəndələrini, EİB və akademik dairələrini toplayır. Dövlət sektoru üçün yeni və innovativ xidmətlərin və ya həllərin daha effektli olduğu ölkələrin dövlət sektorunun yüksək vəzifəli nümayəndələri bu sektorda mobil texnologiyaların istifadəsi, informasiya təhlükəsizliyi, əşyaların İnterneti sisteminin qurulması, istifadə olunan innovasiyalarda süni intellektin inkişafı sahəsində öz təcrübələri və çıxardıqları nəticələri bölüşüblər.\nMobileGov World Summit konfransının nəticələrinə görə Global mobileGov Awards-ın münsiflər heyəti müsabiqə layihələrini onların innovativliyi, effektliliyi və digər parametrlərinə görə qiymətləndirilib.\nİnnovasiya sənayesinin liderləri hesab edilən Cənubi Koreya , Malayziya , BƏƏ , Hindistan, Türkiyə, Rusiyakimi ölkələr tərəfindən bu sahədə reallaşdırılan həllər digər nominantlar sırasına daxil olub. Beynəlxalq münsiflər heyətinin qiymətləndirməərinə görə “Asan İmza” bu nüfuzli mükafata layiq görülüb.\n“Bitcoin” 4 min dollar səviyyəsindən aşağı düşüb\nMərkəzi Bank məktəbəqədər təhsil müəssisələrində maarifləndirmə tədbirləri keçirib


Məmurlar gəlirləri haqqında məlumat verəcəklər — Axtarırıq.Biz\nMəmurlar gəlirləri haqqında məlumat verəcəklər İlham Əliyev bu istiqamətdə Milli Fəaliyyət Planını təsdiq edib.Azərbaycanda korrupsiyanın qarşısının alınması sahəsində tədbirlər və qanunvericiliyin təkmilləşdirilməsi çərçivəsində vəzifəli şəxslər tərəfindən maliyyə xarakterli məlumatlar təqdim ediləcək.\nOxu.Az xəbər verir ki, APA-nın məlumatına görə, bu, Azərbaycan prezidenti İlham Əliyevin 27 aprel 2016-cı il sərəncamı ilə təsdiq edilən “Açıq hökumətin təşviqinə dair 2016-2018-ci illər üçün Milli Fəaliyyət Planı”nda əksini tapıb.\nMilli Fəaliyyət Planına əsasən Nazirlər Kabineti və Ədliyyə Nazirliyi 2016-2018-ci illərdə dövlət qulluqçularının və dövlət orqanlarının digər vəzifəli şəxslərinin fəaliyyətində maraqlar toqquşmasının qarşısının alınması ilə bağlı mexanizmlərin, müvafiq qanunvericilik aktlarının hazırlanmasını təmin etməlidir.\nNazirlər Kabineti və Ədliyyə Nazirliyi 2017-2018-ci illərdə vəzifəli şəxslər tərəfindən maliyyə xarakterli məlumatların təqdim olunması ilə əlaqədar tədbirlərin həyata keçirilməsini təmin etməlidir.\nMilli Fəaliyyət Planına əsasən Korrupsiyaya qarşı mübarizə üzrə Komissiya və Baş Prokurorluğa da bu işlərin həyata keçirilməsində iştirak etmək tövsiyə olunub.\n29.04.2016 23 News ←Dostlarınla paylaş


Şeyxin addımı birmənalı qarşılanmadı - Timeturk\nAzərbaycan gəncləri dini təhsil üçün xaricə getsin yoxsa…\nGündüz İsmayılov: “Ən doğru variant ölkədə dini təhsilin səviyyəsini yüksəltməkdir”\nQafqaz Müsəlmanları İdarəsinin (QMİ) sədri Şeyxülislam Allahşükür Paşazadənin İrana səfəri çərçivəsində Qum şəhərində dini təhsil alan azərbaycanlı tələbələrlə görüşü barədə xəbər vermişdik. QMİ sədri belə bir görüşü Qumdakı ali dini təhsil ocağının rəhbərliyilə də keçirib. Görüşdə A.Paşazadə şəxsən qarşı tərəfdən xahiş edib ki, müəyyən məsələlərlə bağlı ilkin razılıq əldə olunsun. Onun xahişi ali dini təhsil ocağının rektorluğu tərəfindən müsbət qarşılanıb. Belə ki, razılaşmaya əsasən, qərara alınıb ki, azərbaycanlı tələbələrin Qum şəhərində ali dini təhsil almasına Azərbaycandan rəsmi səviyyədə dəstək verilsin. Eyni zamanda, Bakı İslam Universiteti ilə Qumdakı sözügedən təhsil ocağı arasında tələbə mübadiləsi həyata keçirilsin.\nİran tərəfi ilə belə bir razılaşmanın əldə edilməsi birmənalı qarşılanmayıb, hətta buna ciddi etiraz edənlər də var. Çünki ölkədə radikal dini fikirlərin və dinin siyasiləşdirilməsi meyllərinin yayılmasının səbəblərindən biri kimi azərbaycanlı gənclərin Qumda dini təhsil alması göstərilir.\nMəsələ ilə bağlı Modern.az-ın suallarını cavablandıran Dini Qurumlarla İş üzrə Dövlət Komitəsinin sədr müavini Gündüz İsmayılov bildirib ki, ölkə vətəndaşlarının xaricdə dini təhsil alması qanunvericiklilə tənzimlənir. Belə ki, “Dini etiqad azadlığı haqqında” Qanunun 24-cü maddəsinə əsasən, vətəndaşların dini təhsil müəssisələrində təhsil almaq üçün xaricə göndərilməsi və din xadimlərinin mübadiləsi Dövlət Komitəsi və Təhsil Nazirliyi ilə razılaşdırmaqla dini mərkəz və ya dini idarələr tərəfindən həyata keçirilə bilər.\nEyni zamanda Qanunun 21-ci maddəsində deyilir ki, islam dininə aid ayin və mərasimlərin aparılması yalnız Azərbaycan Respublikasında təhsil almış Azərbaycan Respublikası vətəndaşları tərəfindən həyata keçirilə bilər.\nG. İsmayılov bu sahədə ən optimal yol kimi ölkədə dini təhsilin səviyyəsinin yüksəldilməsinin zəruriliyini bildirib. Onun fikrincə, həm qanunvericiliyin tələbləri, həm də Azərbaycanın maraqları baxımından milli kadrların yetişdirilməsi üçün ən doğru variant gənclərin dini təhsil almaq məqsədilə xaricə göndərilməsi yox, ölkədə yetişdirilməsidir:\n“Azərbaycanda dini təhsilin səviyyəsinin yüksəldilməsi, mövcud təhsil ocaqlarının daha keyfiyyətli kadrlar hazırlaması üçün hətta xaricdən ixtisaslı mütəxəssilər də cəlb etmək olar. Eyni zamanda, indiyədək xaricdə dini təhsil almış kadrların potensialından istifadə etmək üçün onların müəyyən kurslara cəlb edilməsi də mümkündür. Bu, həm ölkəmiz, həm də gənclərimiz üçün ən doğru variantdır. Gənclərimizin xaricdə dini təhsil alıb qayıtdıqdan sonra işsiz qalmağındandırsa, ölkədə yüksək dini təhsil alıb bu sahədə ixtisaslı kadr kimi cəmiyyətə xidmət göstərmələri daha doğrudur”.\n“Azərbaycanın müstəqilliyinə dəstək vermək siyasətinə sadiqik”\nİlham Əliyev və Serj Sarkisyan iyunun 12-də görüşəcək


Hafter atəşkəs mətnini imzalamadan Moskvadan ayrılıb | TRT Azerbaycan\nHafter atəşkəs mətni...\nHafter atəşkəs mətnini imzalamadan Moskvadan ayrılıb\nRusiya Xarici İşlər Nazirliyi Liviyanın şərqinə nəzarət edən Xəlifə Hafterin yanvarın 13-də barəsində razılıq əldə olunan atəşkəs mətnini imzalamadan Moskvadan ayrıldığını açıqlayıb.\nRus xəbər agentliyi “TASS” Rusiya Xarici İşlər Nazirliyi qaynaqlarına əsaslandırdığı xəbərdə Liviyanın şərqinə nəzarət edən Xəlifə Hafterin barəsində razılıq əldə olunan atəşkəs mətnini imzalamadan Moskvadan ayrıldığını bildirib.\nQeyd edək ki, yanvarın 9-da xarici işlər naziri Möjvlud Çavuşoğlu və milli müdafiə naziri Hulusi Akarın rus həmkarları ilə bir araya gəldiyi yığıncaqda Liviyada müdətsiz atəşkəs layihəsinin mətni barədə razılıq əldə olunmuşdu.\nYığıncaqdan sonra verilən açıqlamada Liviya Milli Həmrəylik Hökumətinin baş naziri Fayiz əs-Sərrac tərəfinin layihə mətnini imzaladığı; Hafter tərəfinin isə mətni tədqiq etmək üzrə (bu gün səhər radələrinə qədər) müddət istədiyi bildirilmişdi.\nRusiyanın xarici işlər naziri Sergey Lavrov Hafter tərəfinin də mətnə müsbət yanaşdığını açıqlamışdı.\nEtiketlәr: Liviya Milli Həmrəylik Hökuməti , Xəlifə Hafter , Rusiya Xarici İşlər Nazirliyi\nİsrail әsgәrlәri 17 fәlәstinlini dә hәbs edib\nBu barәdә yerli mәnbәlәrin yaydığı mәlumatda bildirilib.\nNigeriyada namәlum şәxslәr hücum törәdib, ölәnlәr var\n“Hafterin milisləri verilən vəd və razılaşmaya əməl etməyəcəklərini sübuta yetirdi”\nLiviya Milli Həmrəylik Hökuməti qiyamçı Xəlifə Hafterin atəşkəslə bağlı vədini yerinə yetirməyəcəyini sübuta yetirdiyini bildirib.


Manatın güclənməsi üçün – TƏKLİFLƏR AÇIQLANDI - BANK - Fins.az\nManatın güclənməsi üçün – TƏKLİFLƏR AÇIQLANDI\n«Manat likvidliyinin artırılması üçün ilk növbədə bazar xarici investisiyaya tam açılmalıdır və bu proses təşviq olunmalıdır». Fins.az «APA»ya istinadən xəbər verir ki, bunu Bank Tədris Mərkəzinin direktoru Cavanşir Abdullayev deyib.\nÖlkə xarici investisiyalara açılmalıdır\n«Bu tədbirlər bankların həm kapitallaşmasını dəstək verəcək, həm də əlavə likvid vəsaitlərin cəlb olunmasına səbəb olacaq. Paralel olaraq bank sektoruna inam da artacaq. Mərkəzi Bank bu gün birdən-birə likvidliyi artıra bilməz. Bu proses tədricən, yəni ÜDM artdıqca baş verə bilər. ÜDM-in artırılması üçün realı sektora yatırılacaq vəsait lazımdır. Mərkəzi Bank əlavə olaraq manat çap edib dövriyyəyə buraxsa, bu valyuta bazarına təzyiq göstərə bilər».\nNeft Fondunun vəsaitlərindən istifadə edilməlidir\nC.Abdullayev bildirib ki, manatın güclənməsi prosesində Neft Fondunun vəsaitlərindən də istifadə etmək lazımdır: «Biz təklif etmişik ki, Dövlət Neft Fondunun aktivlərinin 5%-i milli valyutaya yatırılsın. Bunun bazara heç bir təsiri yoxdur. Bu vəsait hökumətin prioritet hesab etdiyi layihələrə yönələ bilər».\nHökumət hec fondu yaratmalıdır\nEkspert bildirib ki, manatın likvidliyinin artırılması üçün digər yol hökumətdə hecinq fondunun yaradılmasıdır: «Bununla da banklar dollar vəsaitlərini manata çevirib real sektora yönəldə bilər. Digər tərəfdən manatın məzənnəsinin yeni rəsmi dəhlizi formalaşmalıdır. Dəhlizin yaradılması insanlar əminlik verə bilər. Bunların ikisindən birini etmək tövsiyə olunur», - deyə C. Abdullayev bildirib.\nEləcə də bax: "Bu kreditlər də əvvlki kimi veriləcəksə..." - TƏKLİFLƏR


TAP-ın inşası üzrə indiyədək Yunanıstan və Albaniyada boruların 129 kilometri qaynaqlanıb » Media Xəbərləri | Dogru Xəbərin Tək Ünvanı\nMedia Xəbərləri » İqtisadi xəbərlər və təhlil » TAP-ın inşası üzrə indiyədək Yunanıstan və Albaniyada boruların 129 kilometri qaynaqlanıb\n10-01-2017, 10:46 Yazar: Məmməd Məmmədov Baxılıb: 214 Çap et\nMediaxeberleri.az xəbər verir ki, bu barədə TAP-ın “twitter” səhifəsində məlumat verilir. Bildirilir ki, bu vaxtadək Yunanıstan və Albaniya TAP boru kəməri marşrutu boyunca 244 kilometr ərazi təmizlənib, 166 kilometr borular xətt üzrə düzülüb və boruların 129 kilometri qaynaqlanıb.\nTAP-ın inşasında ümumilikdə 53 mindən çox borudan istifadə olunacaq. Boru kəmərinin Yunanıstan hissəsində 32 min, Albaniya hissəsində 12 min, Adriatik dənizi hissəsində 8 min 750, İtaliya hissəsində isə 660 borudan istifadə ediləcək. Boruların ümumi çəkisi 526 min tondur. Bunun da Albaniya hissəsində 126 min tonu, Yunanıstanda 323 min tonu, dəniz hissəsində 72 min tonu, İtaliyada isə 5 min tonu istifadə olunacaq.AZƏRTAC\n18:52 TAP-ın təməlqoyma mərasimi keçirilir Mərasim Yunanıstanın Saloniki şəhərində keçirilir. Yunanıstanın Saloniki şəhərində Trans-Adriatik Boru Kəmərinin (TAP) təməlqoyma mərasimi keçirilir. Mediaxeberleri.az Report-a istinadən xəbər verir ki, mərasimdə Yunanıstanın baş naziri Aleksis Tsipras, Azərbaycan baş nazirinin birinci müavini\n19:11 TAP layihəsinin ümumi xərcləri azalıb - SOCAR Dünya bazarında gedən proseslər "Şahdəniz" yatağının ikinci mərhələsinin işlənməsindən hasil olunan təbii qazın Avropaya nəqlini nəzərdə tutan Trans-Adriatik boru kəməri (TAP) layihəsinin gerçəkləşməsinə əngəl törətmir. Bu barədə "Report"un sorğusuna cavab olaraq Azərbaycan Dövlət Neft Şirkətindən


chernobyl - sözaltı sözlük\n1. hbo-nun yeni mini-serialı. yaratdıqları atmosferi çox bəyəndim. quzel yani\n11.05.2019 22:32, you touch my tralala\nBirinci seriyası bu sənədli filmin daha böyük büdcəli copy paste-di. Görək o biri seriyalarda nə olacaq.\n12.05.2019 04:10, adsız dəyirmandaki xoruz\n3. hbo-nun yeni mini serialı. dəhşət bişeydi. səs, effektlər, rejissor işi, cinematografiya, ssenari zad hamısı möhtəşəmdi. hbo çox keyfiyyətli işə imza atıb. 5 bölüm olmağı gözlənilir hələki 3 bölümü yayınlanıb. 3-cü bölüm xəstəxana səhnələri çox ağırdı, 1-2ci bölümlərə yağ kimi gedir gözünü qırpmırsan ama 3-cü bölüm çox ağırdı, saxlaya saxlaya baxmışam. əlavə olaraq makiyajları da qeyd etməliyəm ki çox gözəldi. mütləq baxılmalıdır\n24.05.2019 11:05, kulbash\n4. kimisinə görə uydurmalarla dolu propaqanda, kimisinə görə həqiqətlərdən ibarət olan serial. mənə görə isə möhtəşəm işlənmiş bir kinematoqrafiya nümunəsi. vizual effektlər, çəkiliş çox möhtəşəmdir. o dəhşəti necə varsa hiss etdirir insana. propaqanda yoxdur demək də olmaz, var. qərb filmlərində rastlanan adi bir şeydir bu, hansı ki, demək olar hər birində əgər film sovet dönəmindən bəhs edirsə, orada anti-kommunist təbliğat olmalıdır. bunu dərk etdikdən sonra filmə baxmaq daha rahat olur, əgər xüsusilə kommunist birisinizsə.\n25.05.2019 14:39, aritro_maniyak\n04.06.2019 14:30, mcmurphy\n6. Keçən il bu serialı izləyərkən insanlıq tarixinin qarşılaşa biləcəyi ən böyük hadisələrdən biri olduğunu düşünürdüm, həm də fikirləşirdim ki, həyatım boyu, çox böyük ehtimalla belə bir hadisə dünyada yaşanmayacaq, və heç üstündən tam 1 il keçmədən yaşananlara inana bilmirəm.\n27.03.2020 11:36, ● sonra dedilər ki alınmadı\n7. Miniserial ABŞ-ın "HBO" telekanalı və Birləşmiş Krallığın "Sky" şəbəkəsi tərəfindən birgə istehsal edilmişdir. ilk epizodu 6 may 2019-cu il tarixində ABŞ-da, 7 may 2019-cu il tarixində isə Birləşmiş Krallıqda yayımlanmışdır. Miniserial həm Birləşmiş Krallıq, həm də ABŞ tənqidçiləri tərəfindən çox bəyənilib.\nMiniserialın hər yeni epizodu "HBO" telekanalında yayımlanan zaman, onun üçün hazırlanmış podcastın da yeni epizodları yayımlanırdı. Podcast Mazin ilə "National Public Radio" radiostansiyasının "Wait Wait... Don't Tell Me!" verilişinin aparıcısı Peter Sagal arasındakı söhbətdən ibarət idi.\n"Chernobyl" miniserialı "bəşəriyyat tarixindəki ən bərbad süni fəlakətlərdən birinin gerçək hekayəsini" dramatikləşdirir və "Avropanı təsəvvür edilə bilməyən bir fəlakətdən xilas etmək üçün özlərini qurban verən cəsur kişi və qadınlardan" bəhs edir. Həmçinin, diqqət mərkəzində 1986-cı ilin aprel ayında SSRi respublikalarından olan Ukrayna SSR-də gerçəkləşən atom elektrik stansiyası fəlakətinin kədərləndirici əhatəsidir. Burda fəlakətin necə və niyə gerçəkləşdiyini görə bilərik. Miniserialın əksər qismi Pripyat şəhər sakinlərinin xatirələrinə, eləcə də Belarus yazıçısı, ədəbiyyat üzrə Nobel mükafatı laureatı Svetlana Aleksiyeviçin "chernobyl duaları" əsərinə əsaslanır.\nSerial biraz ağır irəliləsə də, izləməyi hər kəsə tövsiyyə edirəm, fəlakətin məğzini və nəticələrini görmək üçün baxılmalıdır. Spoiler verməyəcəm, özünüz izləyin : )\nVə sountrackdan bir parça:\n10.05.2020 18:14, Nellie Crain


Rusiya dövlət kanalında etiraz: “Putin öz hakimiyyətinə təhlükə hiss edərsə, geri çəkilə bilər”\n15 mart, 2022 [11:08]\nRusiyanın mərkəzi telekanallarından birində canlı yayım zamanı Ukraynadakı müharibəyə etiraz bildirilib. "Pervıy kanal"ın efirində "Vremya" xəbərlər proqramının yayımı zamanı aparıcının arxasında əlində plakat tutan qadın peyda olub.Plakatın üzərində isə “Müharibəyə yox! Müharibəni dayandırın. Təbliğatlara inanmayın. Burada sizə yalan danışırlar!” yazıları əks olunub.\nHəmin şəxsin kanalda redaktor vəzifəsində çalışan Marina Ovsyannikova olduğu bildirilir. Hüquq-mühafizə orqanlarının məlumatına görə, canlı efirdə "Müharibəyə yox!" plakatı açan şəxs artıq saxlanılıb.\nSiyasi şərhçi Mübariz Göyüşlü Bizimyol.info-ya açıqlaması zamanı bildirib ki, Rusiya diktatura olan ölkədir və televiziya redaktorunun müharibənin sonlandırılması ilə bağlı tələb irəli sürməsi Rusiyanın aqressiv, imperialist siyasətini dəyişəcəyinə əsas verə bilməz.\n“Rusiyanın Ukraynaya təcavüz prosesininin dəyişəcəyini düşünmürəm. Rusiyada ağlı başında olan hər kəs bu müharibənin əleyhinədir. Yalnız Putin və onun çox yaxın ətrafında olan bir qrup hərbi-siyasi elita təmsilçiləri belə bir avantüraya razı ola bilərlər. Onlar da yəqin ki, ilk günlər razı ola bilərdilər. Böyük ehtimalla onlar da hər ötən gün Rusiyanın nə cür bataqlığa düşdüyünü görürlər və bu bu avantüranın sonlanmasının tərəfdarıdırlar. Ancaq bu Putinin qərarına təsir etmir. Hamımz görürük ki, o, təcavüzü davam etdirir”.\nSiyasi şərhçinin sözlərinə görə, bütün Rusiya ictimai-siyasi elitası xalqla bir yerdə Putinin yaxasından yapışıb tələb irəli sürərsə, bəlkə o zaman bu təcavüz faktında hansısa formada dəyişiklik ola bilər.\n“Putinin istfasını, onun hakimiyyəti sonlandırmasını tələb edəcək qədər güclü proses, aksiya qura bilərlərsə, bəlkə o zaman bu müharibə sonlandırıla bilər. Putin öz hakimiyyətinə təhlükə hiss edərsə, bu məsələdən çəkilə bilər. Normal təfəkkürlü şəxslər bu redaktora qoşularlarsa, hardasa ümid yeri yarana bilər”.


Ölkəmizdə 450 mindən çox yeni iş yeri açılacaq — MyCareer\nMycareer.az 10.12.2016 Статья про поиск работы Leave a Comment\nStrateji Yol Xəritəsi 2025-ci ilə qədər ÜDM-də 3%-dən çox orta illik real artım və əlavə olaraq da 450 mindən çox yeni iş yerinin yaradılmasını nəzərdə tutur”.\nMycareer.az Azforum.az —a istinadən xəbər verir ki, bu barədə məlumat Azərbaycanın milli iqtisadiyyat perspektivi üzrə strateji yol xəritəsində yer alıb.\n“Bu gün dövlət sektorunda xərclənən hər ikinci manat (təqribən 50 faizi) ARDNFdən edilən transfertlərin hesabına maliyyələşdirilir. Bu rəqəm 2025-ci ilə qədər 15%-ə endirilməlidir. ARDNF-in transfert edə biləcəyi məbləğ onun gəlirləri ilə, yəni neftin qiymətləri ilə sıx əlaqələndirilib. Bu asılılıq Azərbaycan iqtisadiyyatına neft qiymətlərindəki dəyişikliklərin ciddi təsirinin əsas səbəblərindən biridir. İqtisadiyyatda özəl investisiyaların payını artırmaq üçün sabit artım tempinin olması çox vacibdir və dövlət büdcəsinin Neft Fondunun transfertlərindən daha az asılı olmasını tələb edir”, — deyə sənəddə vurğulanıb


Xəbərlər :: NAXÇIVAN DÖVLƏT UNİVERSİTETİNDƏ QIŞ İMTAHAN SESSİYASI BAŞLAYIB :: Naxçıvan Dövlət Universiteti\nNAXÇIVAN DÖVLƏT UNİVERSİTETİNDƏ QIŞ İMTAHAN SESSİYASI BAŞLAYIB\n2018-2019-cu tədris ilinin qış semestrində keçirilən imtahanlar gün ərzində minimum 50 olmaqla 70-ə yaxın sayda keçirilir. Tələbələr elektron qaydada təşkil edilən imtahanlardan savayı ənənəvi-yazılı qaydada da imtahan verirlər. Qeyd edək ki, gündə 5 sayda olmaqla keçirilən yazılı imtahanlar üçün də xüsusi nəzarət sistemi tətbiq olunan otaq quraşdırılıb.\nQış semestrində 1202 monitorinq və elektron qaydada 21672 tələbənin iştirakı ilə imtahan veriləcək. Bundan başqa 210 xüsusi qalibiyyət tələb edən və şifahi qaydada imtahanların keçirilməsi nəzərdə tutulub.\nQeyd edək ki, bu günədək elektron test üsulu ilə keçirilən imtahanlar obyektivlik və şəffaflığın gözlənilməsi, tələbələrin öz biliklərini operativ şəkildə ortaya qoyması, obyektiv qiymətləndirmə baxımından böyük üstünlükləri ilə özünü doğruldub. İmtahan zallarında quraşdırılan veb kameraları şəffaflığın ən bariz nümunəsi hesab oluna bilər. Tələbələr müəyyən olunmuş vaxt ərzində kompüterin köməyi ilə 50 sualı cavablandırır, nəzarətçilər tələbənin imtahanı başlamasını və bitirdiyini təsdiqlədikdən sonra, tələbə imtahan nəticələri ilə bağlı dərhal məlumatə əldə edə bilir. Hər sual üçün 1 saat vaxt müddəti nəzərdə tutulan imtahanda hər cavab 1 balla qiymətləndirilir.\nElektron imtahanların gedişində ciddi texniki problemlərə, xoşagəlməz hallara rast gəlinərsə, tələbənin şikayətinə baxılması və obyektiv həlli məqsədilə apellyasiya komissiyası yaradılıb. Gələcəkdə tədris edilən fənlərin keyfiyyətini daha da yüksəltmək üçün imtahan suallarının artırılması və təkmilləşdirilməsi nəzərdə tutulub.


BMT: son 20 ildə təbii fəlakətlər 1,3 milyon insanın həyatına son qoyub - sherg.az\n2018-10-10 15:48:30 | 191 dəfə oxunub\nBMT: son 20 ildə təbii fəlakətlər 1,3 milyon insanın həyatına son qoyub\nSon 20 ildə dünyada baş verən təbii fəlakətlər 1,3 milyon insanın ölümünə səbəb olub və 2,9 trilyon dollardan çox maddi zərər vurub.\nAZƏRTAC xəbər verir ki, bu məlumatlar BMT-nin təbii fəlakətlərin təhlükəsinin azaldılması üzrə idarəsinin oktyabrın 10-da dərc edilmiş məruzəsində əksini tapıb. İdarənin məlumatına görə, 1998-ci ildən 2017-ci ilədək olan dövrdə təbii fəlakətlər səbəbindən dünya bazarlarının maliyyə itkiləri 251 faiz artıb.\nKataklizmlərdən zərər çəkmiş ölkələr 2 trilyon 908 milyard dollardan məhrum olublar. Təbii fəlakətlər ən çox ABŞ-a (994,8 milyard dollar), Çinə (492,2 milyard), Yaponiyaya (376,3 milyard) və Hindistana (79,5 milyard) ziyan vurub. Avropa ölkələri arasında daşqın, fırtına və zəlzələlər nəticəsində ən çox maddi itkiyə Almaniya (57,9 milyard dollar), İtaliya (56,6 milyard) və Fransa (48,3 milyard) məruz qalıb.\nÜmumilikdə 20 il ərzində dünyada 7225 böyük təbii fəlakət baş verib və onların əksəriyyəti hava ilə bağlı olub. Həlak olan insanların yarıdan çoxu həyatını zəlzələlər zamanı itirib. Daha 4,4 milyard nəfər isə kataklizmlərdən müxtəlif şəkildə zərər çəkib – yaralanıb, evini itirib, məcburi köçkünə çevrilib, yaxud köməyə ehtiyac duyub.\n11:02 FACİƏ: 6 yaşlı uşaq kanalizasiyada boğuldu\n10:38 Daha bir körpə öldü: "həkim səhlənkarlığı"\n10:01 DƏHŞƏTLİ QƏTL: 73 yaşlı qadını sifarişlə öldürdülər- FOTOLAR


Ən böyük həqiqət | Maraqlı faktlar | Kayzen\nGörmək və inanmaq... Bu sözlər arasında birbaşa əlaqə qurmaq məntiqsizlikdir. Görmək gördüyünün, inanmaq isə təkcə gördüyünün yox, görmədiyinin də varlığını qəbul etməkdir. Sözsüz ki, bu məsələdə ağılın rolu inkaredilməzdir. Lakin əgər ağıl görmədiyini inkar edirsə, deməli o özünü də inkar edir. Halbuki həyatda görmədən inandıqlarımız, görərək inandıqlarımızdan daha çoxdur. Görmədikləri üçün Allahın varlığını inkar edənlərə gəlincə isə... Bu barədə böyük mütəfəkkirlərin fikirlərinə müraciət edək...\nAllahı kor-koranə inkar etmək asandır. Bəlkə də haradasa əlverişli görünür. Çünki bu, insanı hesab verməkdən, məsuliyyətdən, vicdan əzabından xilas edir. Halbuki Allahı inkar etmək, isbat etməkdən daha çətindir.\n"Yox" deyənlərə mənim bir sözüm var... Siz mənə həqiqətən yox olan bir şeyi göstərin.Əgər göstərsəniz, deməli o şey var. Göstərə bilməsəniz, deməli onun olmadığını deməyə haqqınız yoxdur. Bir sözlə Allaha "yoxdur" demək əslində Onun var olduğunu sübut etməkdir.\nNəcib Fazil Kısakürək\nHətta bir mikrobun varlığı da mənə Allahın varlığını sübut etmək üçün kifayətdir.\nInsanın kimyəvi elementlərdən ibarət olduğunu söyləmək yalnız ondan gübrə kimi istifadə etmək istəyənləri razı sala bilər.\nInanmaq istəməyəni heç bir məntiq inandıra bilməz.\nMətndən istifadə edərəkən istinad etmək (saytın adı http://kayzen.az) mütləqdir,əks halda halal edilmir.


Twitterdə kampaniya başlanib\nKampaniya İsveç İnternet Forumunun təşəbbüsü ilə keçirilir. Azərbaycanda 4 bloger həbsdədir\nMayın 20-dən İsveç İnternet Forumunun təşəbbüsü ilə internet fəalları, blogerlər, aktiv sosial şəbəkə istifadəçilərinin müdafiəçisi üçün Twitterdə kampaniya başlanib. Kampaniya #InternetFreedom və #SIF14 haştaqlarından istifadə olunmaqla həyata keçirilir.\nHüquq müdafiəçisi Rəsul Cəfərov Azərbaycan ictimaiyyətini kampaniyaya qoşularaq həbsdə olan blogerlər haqqında paylaşmalar etməyə çağırır.\n“Azərbaycanda hazırda 4 nəfər – Rəşad Ramazanov, Elsevər Mürsəlli, Əbdül Əbilov və Ömər Məmmədov - blogerlik və internet üzərindən aktiv fəaliyyətinə görə həbsdədir. Bu kampaniya bizə imkan yaradır ki, dostlarımıza dəstək verək”, Cəfərov Amerikanın Səsinə bildirib.\nArtıq İsveç Xarici İşlər Nazirliyinin təşəbbüsü ilə bir neçə ildir ki, İsveç İnternet Forumu keçirilir. Forumun keçirilməsində məqsəd müxtəlif ölkələrdə internet, blogerlər, aktiv sosial şəbəkə istifadəçiləri və bu sahə ilə bağlı digər problemləri diqqətdə saxlamaq, beynəlxalq ictimaiyyətin diqqətini bu sahəyə yönəltməkdir.\nEmin Hüseynov: Medianın durumu ağırlaşmaqda davam edəcək [Video-müsahibə]\nAzərbaycan həbsdəki jurnalistlərin sayına görə birinci onluğa daxildir\nFacebook istifadəçisi Rəşad Ramazanov 9 il azadlıqdan məhrum edilib


Yeni Çağ Media Qrupu – Fevral 08, 2017 - 14:20\nLot-1. “Tələbə baharı” X Ümumrespublika tələbə yaradıcılığı festivalının keçirilməsi.\nLot-2. 28 May – Respublika Gününə həsr olunmuş “Tarixin canlı səhifələri” V Gənclər festivalının keçirilməsi.\nƏlavə məlumat almaq üçün maraqlananlar 4656443 nömrəli telefona (faks:4656438) müraciət edə bilərlər (əlaqələndirici şəxs- Günay Rəhimova). İddiaçılar hər lot üçün 100 (bir yüz) manat məbləğində iştirak haqqını aşağıda göstərilən hesaba ödədikdən sonra Azərbaycan dilində tərtib olunmuş əsas şərtlər toplusunu Azərbaycan Respublikası Gənclər və İdman Nazirliyindən (Bakı şəhəri, Olimpiya küçəsi 4, II mərtəbə, otaq 212) ala bilərlər.\n– iddiaçının bir il ərzində (əgər daha az müddət fəaliyyət göstərirsə bütün fəaliyyəti dövründə) maliyyə vəziyyəti barədə bank tərəfindən verilmiş arayış;\n– təklif zərfləri açıldığı gündən azı 30 bank günü müddətində qüvvədə olmalıdır;\n– təklifin təminatı (zərflərin açıldığı gündən azı 60 bank günü müddətində qüvvədə olmalıdır);\n– son bir il ərzində (əgər daha az müddət fəaliyyət göstərirsə bütün fəaliyyəti dövründə) yerinə yetirdiyi analoji işlər haqqında məlumat.\nSənədlər Azərbaycan dilində tərtib olunmalıdır. İddiaçılar tender prosedurunda iştirak etmək üçün yuxarıda göstərilən ixtisas sənədlərini 28 fevral 2017-ci il saat 18.00-a qədər tender komissiyasına təqdim etməlidirlər. İddiaçılar tender təkliflərini və təklifin 1 faizi məbləğində bank təminatını 9 mart 2017-ci il saat 18.00-a qədər ikiqat bağlı zərflərdə iki nüsxədə tender komissiyasına təqdim etməlidirlər.\nTəklif zərfləri iddiaçıların iştirakı ilə 10 mart 2017-ci il saat 10.00-da Azərbaycan Respublikası Gənclər və İdman Nazirliyində açılacaqdır.


2020 telefon modelleri Samsung\n2020 telefon modelleri samsung modelləri ilə bir telefondan daha artığına sahib olun. Gündəlik həyatımızda şahidi olduğumuz anlar, mənzərələr və insanlar günün sonunda ətrafımızda deyil, ancaq ağıllı telefonlarımızla getdiyimiz yerlərdə onları video və ya foto çəkilişlə qeydə aldığımız zaman yadda qalır. Kamera genişləndirmələri ilə peşəkar fotoşəkilləri cibinizə sığdırmağı bacaran Samsung markası, detallara əhəmiyyət verərək uğurlu foto nəticələr əldə etməyə imkan verir. Yeni 2020 telefon modelleri Samsung mobil telefonunlarına üstün texnoloji xüsusiyyətləri olan 4 arxa kamera daxildir. Samsung A seriyasında 24 MP + 5 MP + 10 MP + 8 MP kimi yüksək keyfiyyətli kameralar, mobil telefonunuzdakı bütün detalları vizuallaşdırmağa imkan verir. Süni intellekt tərəfindən dəstəklənən vizual bacarıqların köməyi ilə Samsung ardıcıllıq üçün görüntüləri optimallaşdırır və uğurlu istifadəçiyə təqdim edir. Əl ilə düzəliş etmədən çəkə biləcəyiniz çəkilişlərlə peşəkar fotoqrafiya bacarıqlarınızı artıra bilərsiniz. 24 MP-ə qədər ön kamerası ilə sosial mediada fərqli olmağınıza imkan verir.\n2020 telefon modelleri samsung məhsulları Kontakt.az saytında!\n2020 telefon modelleri samsung modelləri ilə fərqi hiss edin! Üzün gözəlləşdirilməsi kimi avtomatik düzəltmə xüsusiyyətləri olan modellər, hətta minimal qüsurları da düzəldərək mükəmməl selfilər yaratmağa imkan verir. Batareyalar gündəlik olaraq smartfon istifadə edən istifadəçilərin diqqət etdikləri başqa bir amildir. Samsung brendinin güclü batareyaları olan Li-Ion batareyası ilə gün boyu mobil telefonunuzdan istifadə edərkən enerji ehtiyacını minimuma endirə bilərsiniz və sürətli adapterlərlə batareyanı qısa müddətdə doldurun. 2020 telefon modelleri Samsung mobil telefonu simsiz enerji toplama təcrübəsinə yeni bir nəfəs gətirir və iki smartfon bir-birinə toxunmaqla enerji paylaşımını mümkün edir. Bütün bu cəhətlər ilə markanın ağıllı telefonları bir çox sahədə həyatınızı asanlaşdıra bilər. Samsung mobil telefon modelləri qiymətləri və xüsusiyyətləri haqqında ətraflı məlumat almaq və bəyəndiyiniz modeli almaq üçün məhsul kateqoriyasına baş çəkə bilərsiniz.\nHonor telefon Mini Telefon En ucuz telefon Nokia telefon Huawei telefon Prastoy telefonlar Ucuz telefon Xiaomi telefon Mi telefon iPhone telefon HTC telefon Lg telefon Meizu Telefoni Android Telefon ASUS Telefon Telefon Samsung Telefon Xiaomi Samsung telefonlar Ucuz samsung telefon Samsung telefon modelleri Telefonların qiyməti Telefon qiymetleri Samsung Telefon mağazaları Telefon İlkin Ödənişsiz Telefon Telefon az Telefon Qiymetleri Azerbaycan Telefon satilir Yeni telefonlar Ən bahalı telefon Telefon ucuz Telefon magazasi Telefon satisi Telefon satisi saytlari Telefon al Telefonlar ve qiymetleri Telefonlarin satisi Lenovo telefon Telefon Baku Telefon dukanlari Telefon sifarisi İlkin odenissiz telefonlar Telefon saytlari Telefon qiymetleri Telefon maqazinleri Telefon modelleri Telefon kredit Telefon qiymətləri Telefon alqi satqisi Ən ucuz telefonlar Micro SD kart Bağ mebeli və aksesuarları Saxlama qabları Macbook Xalçalar Sel Home


Axtarışda olan 80 nəfər\n11:24 20 Oktyabr 2021 Oxunub :320\nDaxili İşlər Nazirliyi (DİN) oktyabrın 19-da qeydə alınmış cinayət və hadisələr haqqında statistik məlumatları açıqlayıb.\nDİN-in mətbuat xidmətindən AzVision.az -a bildiriblər ki, respublikanın daxili işlər orqanları ötən gün ərzində törədilmiş 30 cinayətin üstünü “isti izlər”lə açıblar. Əvvəlki dövrlərdən bağlı qalmış beş cinayətin açılması təmin olunub.\nAxtarışda olduğuna görə ümumilikdə 80 nəfər, o cümlədən borclu şəxs qismində axtarılan 57 nəfər saxlanılaraq aidiyyəti üzrə təhvil verilib. Respublikanın avtomobil yollarında baş vermiş iki yol-nəqliyyat hadisəsi nəticəsində iki nəfər ölüb, iki nəfər xəsarət alıb.\nDaxili işlər orqanları əməkdaşlarının həyata keçirdikləri əməliyyat-axtarış tədbirləri nəticəsində narkotiklərlə əlaqəli 19 fakt müəyyənləşdirilib. Cinayət törətməkdə şübhəli bilinən 46 nəfər saxlanılıb.


"Vəziyyət heç yaxşı deyil..." – Araz Ağalarov » Qlobal.Az\n15234 dəfə oxunub\nAzərbaycan əsilli rusiyalı milyarder Araz Ağalarov yenə də "Komsomolskaya Pravda”ya danışıb, dünya bazarında neftin kəskin ucuzlaşması və bunun təsiri altında rublun ciddi dəyər itirməsi barədə fikirlərini bölüşüb.\nQlobal.az Virtualaz.org-a istinadən xəbər verir ki, müxbir biznesmenin baş verənlərə münasibətini öyrənmək üçün ona zəng vurub və dəstəyin o tərəfindən səsin yaxşı eşidildiyini deyib:\n- Araz İsgəndəroviç, budur, mən sizə zəng vurdum və dərhal dəstəkdə səs yaxşı eşidildi!\n- Səsin eşidilməsi yaxşıdır, amma vəziyyət heç yaxşı deyil,-A.Ağalarov cavab verib.\nOliqarx xatırladıb ki, rubl dollar qarşısında 15 faizdən çox dəyər itirib və bu da Rusiya iqtisadiyyatının hələ də neftdən, qazdan asılı olduğunu göstərir. Lakin Ağalarova görə baş verənlər hələ rublun çöküşü deyil, amma kifayət qədər çoxlu sayda insanlar üçün ciddi itkidir. "Kimlər ki, öz yığımlarını rublda saxlayırlar, dollarla borc götürüblər, bütün bunlar onlara ciddi zərbədir. Lakin mən hesab edirəm ki, proses idarəolunandır. Biz bu vəziyyətdən çıxmalıyıq”,-o deyib.\nA.Ağalarov qeyd edib ki, koronovirus indiki situasiyanı tətikləmiş oldu. Çünki koronovirus epidemiyasına görə neftə tələbat kəskin azaldı. O biri tərəfdən də Rusiya ərəblərlə anlaşa bilmədi. "Ərəblər də qəzəbləndilər və dedilər: indi biz daha çox neft çıxaracağıq. Bütün bu amillər neft bazarına təsir edir. Neftin qiyməti isə rubla təsir edir. Bax bütün məsələ budur”,-o bildirib.\nBiznesmen hesab edir ki, situasiya iki ay sonra "pis, yaxşı normallaşmalıdır”, çünki neftin daha da aşağı düşməsi ağlabatan deyil.\nXatırladaq ki, Ağalarov son təlatümlü proseslər ərəfəsində hökumətə rublun kursunu sabit saxlamağı, bunun üçün valyuta ehtiyatlarından istifadə etməyi məsləhət görmüşdü. Bildirmişdi ki, rublun ucuzlaşması milli valyutaya inamı sarsıdır, investorları qorxudur. Nəticədə investisiyalar azalır, iqtisadi fəallıq zəifləyir.